Botaniese Tuin van Kopenhagen

Die Botaniese Tuin van die Universiteit van Kopenhagen (Deens: Botanisk have), waarna daar gewoonlik as die Kopenhagen Botaniese Tuin verwys word, is 'n botaniese tuin geleë in die middel van Kopenhagen, Denemarke. Dit beslaan 'n oppervlakte van 10 hektaar en is veral bekend vir sy uitgebreide kompleks van historiese glashuise wat uit 1874 dateer. Die tuin is deel van die Natuurhistoriese Museum van Denemarke, wat self deel is van die Universiteit van Kopenhagen se Fakulteit Natuurwetenskappe. Dit dien 'n navorsings-, opvoedkundige- en ontspanningsdoeleinde. Geskiedenis Die botaniese tuin is aanvanklik in 1600 gestig, maar dit is twee keer geskuif voordat dit uiteindelik sy huidige plek in 1870 gegee is. Dit is waarskynlik gestig om 'n versameling Deense medisinale plante te verseker toe baie kloosters en hul tuine verlaat of vernietig is na die Hervorming. Kopenhagen Botaniese Tuin Deesdae Die Kopenhagen Botaniese Tuin is 'n informele tuin met gratis toegang. Daar is konservatoriums, 'n museum en herbarium, 'n biblioteek (slegs op afspraak) 'n plantwinkel, sade en 'n klein verskeidenheid tuingereedskap en 'n eetplek. Versamelings Die botaniese tuine bevat meer as 13 000 spesies. Die tuin is in verskillende afdelings gerangskik, insluitend: Deense plante (600 spesies), meerjarige plante (1100 spesies), jaarplante (1100 spesies), rotstuine met plante uit bergagtige gebiede in Sentraal- en Suid-Europa en Conifer Hill wat met naaldbome beplant is. Een van die nuutste insluitsels is 'n rhododendron tuin. Die tuin het baie mooi voorbeelde van bome. Die oudste boom in die tuine is 'n taxodium van 1806 wat op die ouderdom van 60 jaar vanaf die ou ligging verskuif is. Die Palmhuis Hier is 'n lys van plantspesies wat in die Palmhuis groei: Erythroxylum novogranatense Impatiens walleriana Camellia sinensis Sphaeralcea rusbyi Alyxia buxifolia Lobelia laxiflora Luma apiculata Solanum viarum Syzygium aromaticum Senna occidentalis Catharanthus roseus Flacourtia indica Asplenium nidus Begonia masoniana Ixora coccinea Castanospermum australe Zamia muricata Campanula poscharskyana Morus nigra Campylandra yunnanensis Asparagus krebsianus Clavija repanda Gymnosporia pyria Aglaonema nitidum Ficus palmeri Ficus rumphii Pithecellobium unguis-cati Chirita tamiana Euphorbia spectabilis Platycerium willinckii Bois d'ortie Hoffmannia Strophanthus Stenochlaena tenuifolia Saintpaulia velutina Saintpaulia brevipilosa Coccoloba tiliacea Uncarina grandidieri Eksterne Skakels Official webpage Geargiveer 7 Junie 2007 op Wayback Machine History and restoration Geargiveer 2 Oktober 2011 op Wayback Machine, pdf about the garden Verwysings